Els greixos trans que també es denominen "àcids grassos trans" (AGT), són un tipus de greixos que poden ser produïts industrialment quan es produeixen olis parcialment hidrogenats.
També es troba de forma natural en remugants: cabres, ovelles, vaques, carn i llet.
Podem trobar AGT en els següents productes alimentaris: aperitius, patates fregides i rebosteria.
L'eliminació dels AGT és fonamental per protegir la salut i salvar vides.
Les malalties del cor són la causa més important de mort a la Unió Europea (UE).
Una ingesta elevada de AGT incrementa substancialment el risc de cardiopaties, més que qualsevol altre nutrient en una base calòrica.
El risc de mort per cardiopatia és entre un 20-32% més alt quan el 2% de l'energia consumida prové dels greixos trans.
L'Organització Mundial de la Salut (OMS) recomana no consumir més d'un 1% de la ingesta energètica diària com a greixos trans.
No més de 2,2 grams de AGT al dia.
L'Autoritat Europea de Seguretat Alimentària recomana que la ingesta sigui el més baixa possible en el marc d'una dieta saludable
L'eliminació dels greixos trans és fonamental per protegir la salut i salvar vides: l'OMS estima que, cada any, la ingesta de greixos trans és responsable de més de 500.000 morts per malalties cardiovasculars a tot el món.
Els nivells de AGT produïts industrialment en les últimes dècades han anat decreixent en alguns grups d'aliments, però no de manera uniforme en tots els països de la UE.
En greixos industrials la tecnologia permet reduir la quantitat de AGT que es formen.
També hi ha greixos alternatius i olis per a la producció d'aliments.
La proporció de AGT naturals en els greixos dels animals és baixa i relativament estable.
Els nivells de AGT en els aliments es poden limitar, bé sigui a través d'accions legislatives o bé mitjançant mesures voluntàries.
Les mesures legislatives poden incloure la limitació del contingut de AGT en els aliments o requerir la informació obligatòria a l'etiquetatge dels productes.
Els productors d'aliments també poden reduir voluntàriament el contingut de AGT en els seus productes.
La Comissió Europea ha adoptat, el 24 d'abril de 2019, un nou reglament que limita el contingut de greixos trans en tots els aliments de la UE destinats al consumidor final i a la venta al detall a un màxim de 2 grams per 100 grams de greix.
Aquest reglament estableix l'obligació de transmissió, d'operador alimentari a operadors alimentaris no destinades al consumidor final o a la venta al detall, de la informació sobre la quantitat de greixos trans en aliments quan supera el límit del 2% del greix.
Aquest reglament serà d'aplicació a partir del 2 d'abril de 2021.
Els aliments que no compleixin amb el Reglament podran ser comercialitzats fins a l'1 d'abril de 2021.
Reglament (UE) 2019/649 de la Comissió, de 24 d'abril de 2019, que modifica l'annex III del Reglament (CE) núm. 1925/2006 del Parlament Europeu i del Consell pel que fa als greixos trans, que no siguin els greixos trans presents de forma natural en els greixos d'origen animal.
Quina és la ingesta de AGT a la UE?
La ingesta mitjana de AGT està per sota de l'1% de la ingesta d'energia diària.
Però hi ha grups que podrien sobrepassar-la.
La majoria dels productes analitzats a la UE contenen menys de 2 grams de greixos trans per cada 100 grams de greix.
En molts d'aquests productes el contingut és inclús inferior a 0,5 grams.
Accions de l'Organització Mundial de la Salut (OMS):
L' Organització Mundial de la Salut (OMS) ha publicat el paquet d'acció REPLACE, una guia pas a pas per eliminar els greixos trans (àcids grassos trans, AGT) produïts industrialment del subministrament mundial d'aliments i fa un crida a tots els governs per prendre mesures i eliminar, en la mesura del possible, aquest tipus de greixos.
Què podem fer per a reduir la ingesta de greixos trans?